CELEX: 32012R0563
Language: sl
Date: 2012-06-27 00:00:00
Title: Uredba Komisije (EU) št. 563/2012 z dne 27 junija 2012 o spremembi Priloge VII k Uredbi (ES) št. 882/2004 Evropskega parlamenta in Sveta o seznamu referenčnih laboratorijev EU  Besedilo velja za EGP

28.6.2012   
            
            
               SL
            
            
               Uradni list Evropske unije
            
            
               L 168/24
            
         UREDBA KOMISIJE (EU) št. 563/2012
   z dne 27 junija 2012
   o spremembi Priloge VII k Uredbi (ES) št. 882/2004 Evropskega parlamenta in Sveta o seznamu referenčnih laboratorijev EU
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (1), ter zlasti člena 32(5) Uredbe,
   ob upoštevanju naslednjega:
   
               (1)
            
            
               Uredba (ES) št. 882/2004 določa splošne naloge, dolžnosti in zahteve za referenčne laboratorije Evropske unije za živila, krmo ter zdravje živali in žive živali. Referenčni laboratoriji EU za živila in krmo so navedeni v delu I Priloge VII k navedeni uredbi.
            
         
               (2)
            
            
               Direktiva Sveta 96/23/ES z dne 29. aprila 1996 o ukrepih za spremljanje nekaterih snovi in njihovih ostankov v živih živalih in v živalskih proizvodih ter razveljavitvi direktiv 85/358/EGS in 86/469/EGS in odločb 89/187/EGS in 91/664/EGS (2) določa ukrepe za spremljanje snovi in skupin ostankov iz Priloge I k navedeni direktivi.
            
         
               (3)
            
            
               Po reorganizaciji laboratorijskih dejavnosti na Nizozemskem so bile vse funkcije, vključno z vso infrastrukturo in osebjem, inštituta Rijksinstituut voor Volksgezondheid en Milieu (RIVM), ki je trenutno naveden kot referenčni laboratorij EU za ostanke zdravil za uporabo v veterinarski medicini in kontaminantov v živilih živalskega izvora za ostanke iz Priloge I, skupina A (1), (2), (3), (4), skupina B (2)(d) in skupina B (3)(d) k Direktivi 96/23/ES, prenesene na RIKILT – Institute of Food Safety. Naloge, ki jih je izvajal RIVM, so bile na podlagi okvirne pogodbe, ki se je iztekla 31. decembra 2011, prenesene na inštitut RIKILT.
            
         
               (4)
            
            
               Ker se je pogodba z inštitutom RIVM iztekla, je bil zaradi njegove nadomestitve objavljen razpis za izbiro referenčnega laboratorija EU. Izbran je bil RIKILT – Institute of Food Safety, saj je izpolnjeval vsa zahtevana merila, zato ga je treba imenovati za referenčni laboratorij EU.
            
         
               (5)
            
            
               Zaradi pomembnosti snovi iz skupin A (1) do A (4) Priloge I k Direktivi 96/23/ES in dejstva, da je bil RIKILT – Institute of Food Safety izbran, ker je izpolnjeval vsa zahtevana merila, je treba s 1. januarjem 2012 ta inštitut imenovati za pristojni referenčni laboratorij EU za ostanke zdravil za uporabo v veterinarski medicini in kontaminantov v živilih živalskega izvora za ostanke iz Priloge I, skupina A (1), (2), (3), (4), skupina B (2)(d) in skupina B (3)(d) k Direktivi 96/23/EC. Ta uredba se mora uporabljati z retroaktivnim učinkom od 1. januarja 2012.
            
         
               (6)
            
            
               Del I Priloge VII k Uredbi (ES) št. 882/2004 je zato treba ustrezno spremeniti.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   V delu I Priloge VII k Uredbi (ES) št. 882/2004 se točka 12(a) nadomesti z naslednjim:
   
               „(a)
            
            
               Za ostanke iz Priloge I, skupina A (1), (2), (3) in (4), skupina B (2)(d) in skupina B (3)(d) k Direktivi 96/23/ES
               RIKILT – Institute of Food Safety, del Wageningen UR
               Wageningen
               Nizozemska“
            
         Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 1. januarja 2012.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. junija 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 165, 30.4.2004, str. 1.
   
      (2)  UL L 125, 23.5.1996, str. 10.